Edurne Pasaban
Edurne Pasaban Lizarribar španska je (baskijska) alpinistica. Rođena je u Tolosi, u provinciji Gipuzkoa u Baskijskoj autonomnoj zajednici. Dana 17. maja 2010. postala je 21. osoba i prva žena koja je osvojila svih 14 najviših vrhova na svijetu. Njen prvi uspon na vrh preko 8.000 metara desio se devet godina ranije, kada je ispenjala Mount Everest, najviši svjetski vrh. Penjala ih je devet godina, a prvi joj je uspon bio na Mount Everest.. Uspon na svoj deveti vrh viši od 8.000 m ostvarila je u julu 2007, zajedno s austrijankom Gerlinde Kaltenbrunner. Tada se među njima razvio sportski rivalitet za naziv prve alpinistice s osvojenim svim vrhovima višim od 8.000 m. U maju 2009. ispenjala je Dhaulagiri i tako premašila Kaltenbrunner i italijanku Nives Meroi i postala prva žena s usponima na 12 vrhova. Neposredno prije njenog posljednjeg uspona južnokorejska planinarka Oh Eun-sun objavila je da je ispenjala svoj posljednji osamhiljadaš – Kangchenjungu. Pasaban je u razgovoru sa Šerpama koji su se penjali s Korejkom saznala da nije ispenjala skroz do vrha. Južnokorejska penjačka federacija dala je Pasaban za pravo nakon što je razmotrila dokaze, pa je na kraju i Oh priznala da je stala nešto prije vrha zbog loših vremenskih prilika.. Kaltenbrunner i Meroi jedine su alpinistice koje su ponovile njen rezultat.